
REFERAT DE APROBARE  A PROIECTULUI DE HOTĂRÂRE
privind atribuirea în folosință gratuită către Universitatea de Vest din Timișoara a bazei sportive situată în spl. T.Vladimirescu nr.17A, CF 409218, CF 404439 Timișoara
 
1. Descrierea situaţiei actuale:
	Prin  adresa nr. 52668/07.10.2021, respectiv adresa nr. SC2022-4509/24.02.2022, Universitatea de Vest din Timișoara  a solicitat efectuarea demersurilor pentru atribuirea în folosință gratuită, pe o perioadă de 20 de ani,  a bazei sportive situată în Timișoara, spl. T. Vladimirescu nr.17A, înscrisă în CF 409218 Timișoara (CF vechi 146154) cu nr. top. 17293 în suprafața de 4280 mp și CF 404439 Timișoara (CF vechi 146154) cu nr. top. 17294/1 în suprafața de 1646 mp, proprietatea Primăriei Municipiului Timișoara.
2. Schimbări preconizate și rezultate așteptate:
	Universitatea de Vest din Timișoara este o instituție de învățământ superior a cărui activitate reflectă importanța acordată dezvoltării comunității în care activează, spațiu în care își imprimă valorile culturale și sociale dobândite de-a lungul timpului. Universitatea își asumă, pe lângă rolul de formare a unor specialiști pe domeniile sale de competență și pe cel de instituție vitală pentru regiunea de vest a țării, care participă activ la provocările socio-economice regionale și naționale. În cadrul UVT fiecare student are obligația să parcurgă disciplina complementară Educație fizică, nefiind suficiente spații didactice adecvate educației fizice. Conform solicitării de atribuire în folosință gratuită, Universitatea de Vest își asumă amenajarea bazei sportive și punerea la dispoziția publicului larg si a Primăriei Municipiului Timișoara a infrastructurii administrate pentru cel puțin 30% din timpul de utilizare. Având în vedere că Universitatea de Vest Timisoara este de acord cu reabilitarea platformei si drumurilor de acces, a împrejmuirii, respectiv a terenurilor de fotbal si tenis, în termen de 1 an de zile de la predarea-primirea spațiului, respectiv reabilitarea bazinelor de înot  si a clădirilor în termen de 2 ani de zile de la predarea-primirea spațiului, considerăm că într-un termen rezonabil, facilitățile bazei sportive vor reintra în circuitul sportiv, atât didactic, cât și dedicat publicului larg.
3. Alte informații:
	Reglementările urbanistice în zona respectivă sunt în conformitate cu prevederile Planului Urbanistic Zonal aprobat prin H.C.L.M.T. nr. 27/2010 ,,Malurile Canalului Bega'' : Zonă de protecție a monumentelor, zonă verde de sport și agrement - Subzona IV.3 ” Zonă de recreere pe malul sudic - sport.”
4. Concluzii:
	Având în vedere cele menţionate mai sus, considerăm necesară și oportună aprobarea atribuirii în folosință gratuită, pe o perioadă de 20 ani, către Universitatea de Vest din Timișoara a bazei sportive situată în Timișoara, spl. T. Vladimirescu nr.17A, înscrisă în CF 409218 Timișoara (CF vechi 146154) cu nr. top. 17293 în suprafața de 4280 mp și CF 404439 Timișoara (CF vechi 146154) cu nr. top. 17294/1 în suprafața de 1646 mp, proprietatea Primăriei Municipiului Timișoara, precum și aprobarea contractului cadru conform Anexei nr.1.

RAPORT DE SPECIALITATE
privind atribuirea în folosință gratuită către Universitatea de Vest din Timișoara a bazei sportive situată în spl. T.Vladimirescu nr.17A, CF 409218, CF 404439 Timișoara

              Având în vedere Referatul de aprobare a proiectului de hotărâre nr. SC2022 - 4509 / 07.03.2022 al Primarului Municipiului Timișoara și Proiectul de hotărâre privind atribuirea în folosință gratuită către Universitatea de Vest din Timișoara a bazei sportive situată în spl. T.Vladimirescu nr.17A, CF 409218, CF 404439 Timișoara, facem următoarele precizări:	
	Prin  adresa nr. 52668/07.10.2021, respectiv adresa nr.SC2022-4509/ 24.02.2022,  Universitatea de Vest din Timișoara  a solicitat efectuarea demersurilor pentru atribuirea în folosință gratuită, pe o perioadă de 20 de ani,  a bazei sportive situată în Timișoara, spl. T. Vladimirescu nr.17A, înscrisă în CF 409218 Timișoara (CF vechi 146154) cu nr. top. 17293 în suprafața de 4280 mp și CF 404439 Timișoara (CF vechi 146154) cu nr. top. 17294/1 în suprafața de 1646 mp, proprietatea Primăriei Municipiului Timișoara.
	Universitatea de Vest din Timișoara este o instituție de învățământ superior a cărei activitate reflectă importanța acordată dezvoltării comunității în care activează, spațiu în care își imprimă valorile culturale și sociale dobândite de-a lungul timpului. Universitatea își asumă pe lângă rolul de formare a unor specialiști pe domeniile sale de competență și pe cel de instituție vitală pentru regiunea de vest a țării, care participă activ la provocările socio-economice regionale și naționale. În cadrul UVT fiecare student are obligația să parcurgă disciplina complementară Educație fizică, nefiind suficiente spații didactice adecvate educației fizice. Conform solicitării, Universitatea de Vest își asumă amenajarea bazei sportive și punerea la dispoziția publicului larg și a Primăriei Municipiului Timișoara a infrastructurii administrate pentru cel putin 30% din timpul de utilizare. 
	Reglementările urbanistice în zona respectivă sunt în conformitate cu prevederile Planului Urbanistic Zonal aprobat prin H.C.L.M.T. nr. 27/2010 ,,Malurile Canalului Bega'' : Zonă de protecție a monumentelor, zonă verde de sport și agrement - Subzona IV.3 ” Zonă de recreere pe malul sudic - sport.”
	Conform Legii nr.69/2000 a educației fizice și sportului,, art.6, alin. (8) ”Toate unităţile de învăţământ, de stat sau particulare, existente sau nou-înfiinţate, au obligaţia să dispună sau să aibă acces la bazele şi instalaţiile sportive, pentru a permite desfăşurarea lecţiilor de educaţie fizică şi practicarea sportului cu elevii şi studenţii.” 


	
 	În art. 362 din Ordonanța nr.57/2019 se prevede că ”(2) Bunurile proprietate privată a unităţilor administrativ-teritoriale pot fi date în folosinţă gratuită, pe termen limitat, după caz, persoanelor juridice fără scop lucrativ, care desfăşoară activitate de binefacere sau de utilitate publică, ori serviciilor publice. (3) Dispoziţiile privind darea în administrare, concesionarea, închirierea şi darea în folosinţă gratuită a bunurilor aparţinând domeniului public al statului sau al unităţilor administrativ-teritoriale se aplică în mod corespunzător”, și anume urmând prevederile art. 349 din Ordonanța nr.57/2019 privind Codul administrativ. 
	Datele de identificare ale imobilului dat în folosință gratuită sunt cuprinse în CF 409218 Timișoara (CF vechi 146154) cu nr. top. 17293 în suprafața de 4280 mp și CF 404439 Timișoara (CF vechi 146154) cu nr. top. 17294/1 în suprafața de 1646 mp, proprietatea Primăriei Municipiului Timișoara.
	Nu se va schimba destinația imobilului, fiind interzisă folosirea spațiilor imobilului în alt scop decât cel didactic și sportiv. Dreptul de folosință gratuită se va acorda pe o perioadă de 20 ani, începând cu data intrării în vigoare a contractului.
 	Universitatea de Vest din Timișoara este de acord ca:
1. În termen de 1 an de zile de la predarea-primirea bazei sportive descrisa la art.2.1. sa finalizeze urmatoarele lucrari:
-Reabilitare drumuri de acces si platforma
-Reabilitare teren fotbal, situat pe  terenul înscris în CF 409218 Timișoara, nr. de inventar 6708 
-Reabilitare terenuri tenis, situate pe  terenul înscris în CF 409218 Timișoara, nr. de inventar 6708
-Reabilitare teren de fotbal,  situat pe terenul înscris în CF 404439, nr.de inventar 6981 
-Refacere imprejmuire teren inscris în CF 409218 Timișoara, respectiv teren inscris in CF 404439 Timișoara
2. In termen de 2 ani de zile de la predarea bazei sportive descrisa la art.2.1. sa finalizeze urmatoarele lucrari:
-Reabilitare bazin inot copii, numar de inventar 17869
-Reabilitare bazin inot adulti, numar de inventar 17870
-Refacere cabana de lemn, numar de inventar 17867
-Reabilitare bar si spatii de cazare, numar de inventar 17868.
 	Procesul verbal de predare-primire se va face în termen  de 30 de zile de la data semnării contractului. Cheltuielile de întreținere, de înscriere a dreptului de folosință gratuită în CF 409218 și CF 404439 Timișoara, precum și documentația cadastrală de unificare a parcelelor cu nr. top. 17293, nr.top. 17294/1 și dezmembrarea pistei de biciclete de pe malul Canalului Bega  cad în sarcina beneficiarului, adică în sarcina Universității de Vest din Timișoara. Obligațiile beneficiarului și sancțiunile pentru nerespectarea obligațiilor sunt cele corespunzătoare art. 350÷352 din Ordonanța de Urgență nr.57/2019 privind Codul Administrativ și din clauzele contractului de folosință gratuită.

	


	 În concluzie, propunem spre analiza Comisiilor din cadrul Consiliului Local al Municipiului Timişoara proiectul privind atribuirea în folosință gratuită, pe o perioadă de 20 ani, către Universitatea de Vest din Timișoara, a bazei sportive situată în Timișoara, spl. T. Vladimirescu nr.17A, înscrisă în CF 409218 Timișoara (CF vechi 146154) cu nr. top. 17293 în suprafața de 4280 mp și CF 404439 Timișoara (CF vechi 146154) cu nr. top. 17294/1 în suprafața de 1646 mp, proprietatea Primăriei Municipiului Timișoara, precum și aprobarea contractului cadru de folosință gratuită conform Anexei nr.1.
[bookmark: _Hlk36138493]	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

